**Nolikuma 6.pielikums**

**LĪGUMS Nr. \_\_\_\_\_\_\_\_\_\_\_\_**

*(projekts)*

Siguldā, 2019.gada \_\_\_. \_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās \_\_\_\_\_\_\_\_\_\_personā, kura rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā saukta **Pircējs**, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_\_, kura/-š rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts **Pārdevējs**, no otras puses,

 abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada pašvaldības rīkoto iepirkumu “Pludmales sezonālā aprīkojuma izgatavošana, piegāde un uzstādīšana”identifikācijas Nr. SNP 2019/16, turpmāk līguma tekstā saukts Iepirkums,rezultātiem, noslēdz šādu līgumu (turpmāk tekstā Līgums):

1. **1. Līguma priekšmets**
	* 1. Pārdevējs apņemas saskaņā ar Līgumu, Tehnisko piedāvājumu un finanšu piedāvājumu (pielikums Nr.1), Tehnisko specifikāciju (pielikums Nr.2) izgatavot, piegādāt un uzstādīt pludmales sezonālo aprīkojumu, (turpmāk -Preces) Siguldas novada pašvaldības pludmalē.
		2. Pārdevējs Preces izgatavo, piegādā un uzstāda ar savu darbaspēku, darba rīkiem, ierīcēm, kuru vērtība ir ierēķināta līgumcenā.
2. **Līgumcena un samaksas kārtība**
	1. 2.1. Maksimālā līgumcena par Līgumā noteikto Preču izgatavošanu, piegādi un uzstādīšanu tiek noteikta \_\_\_\_\_\_ EUR (\_\_\_\_\_\_\_\_\_\_\_\_\_) un pievienotās vērtības nodoklis PVN 21% -\_\_\_\_\_\_\_ EUR (\_\_\_\_\_\_\_\_\_\_\_\_), kopā \_\_\_\_\_\_ EUR (\_\_\_\_\_\_\_\_\_\_\_\_\_), turpmāk tekstā Līgumcena.
	2. 2.2. Pircējs samaksā par Precēm 20 (divdesmit) dienu laikā pēc atbilstoši normatīvajiem aktiem sagatavotas Preču pavadzīmes – rēķina parakstīšanas. Preču pavadzīmes – rēķins papīra formātā jāiesniedz Līguma 11.4.punktā norādītajai Pircēja kontaktpersonai.
	3. 2.3. Pircējs maksājumu par Precēm veic ar pārskaitījumu uz Pārdevēja norādīto bankas kontu.
	4. 2.4. Maksājums tiek uzskatīts par izpildītu dienā, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. **3. Līguma izpildes kārtība**
	1. 3.1. Pārdevējs apņemas:
		1. Preču izgatavošanu, piegādi un uzstādīšanu veikt 1 (vienas) nedēļas laikā no līguma parakstīšanas dienas;
		2. Piegādāt, uzstādīt Preces Peldu ielā 2, Siguldā, Siguldas novadā;
		3. Preces izgatavošanu, piegādi un uzstādīšanu veikt saskaņā ar Tehnisko un finanšu piedāvājumu (pielikums Nr. 1) un Tehnisko specifikāciju (pielikums Nr.2).
4. **4. Preces pieņemšana – nodošana**
	1. Preces nodošana Pircējam tiek noformēta, parakstot abiem Līdzēju pārstāvjiem Preču pavadzīmi- rēķinu.
	2. Pircējs Preču atbilstību Līguma noteikumiem pārbauda 5 (piecu) dienu laikā pēc Preču pavadzīmes – rēķina iesniegšanas. Pircējs paraksta Preču pavadzīmi – rēķinu pēc Preču atbilstības pārbaudes.
	3. Pircējam ir tiesības neparakstīt Preču pavadzīmi - rēķinu, ja ir konstatēts, ka Preces neatbilst Līguma noteikumiem.
	4. Gadījumā, ja Preču pieņemšanas – nodošanas laikā Pircējs konstatē, ka piegādātās Preces neatbilst Līguma noteikumiem, Preces ir bojāts, tad par to sagatavojams defektu akts, kuru paraksta Līdzēji vai to pilnvaroti pārstāvji un tiek pārtraukta Preču pieņemšana - nodošana. Līdzēju parakstītajā defektu aktā norādītajā termiņā (kurš nedrīkst būt ilgāks par 10 (desmit) kalendārām dienām) Pārdevējam ar saviem spēkiem un uz sava rēķina jānovērš visi konstatētie Preču trūkumi, bet ja tos nav iespējams novērst, tad Pārdevējam ir pienākums uz sava rēķina apmainīt Līguma noteikumiem neatbilstošās Preces pret visiem Līguma noteikumiem atbilstošām Precēm.
	5. Preces pāriet Pircēja valdījumā ar dienu, kad Līdzēji vai to pilnvaroti pārstāvji ir parakstījuši Līguma 4.1.punktā noteikto Preču pavadzīmi - rēķinu, bet Pircēja īpašumā Preces pāriet ar dienu, kad Pircējs ir samaksājis Pārdevējam par Precēm Līgumā noteiktajā kārtībā.
	6. Ja Pārdevējs izvairās no Līguma 4.4.punktā noteikto trūkumu novēršanas un/vai Preču maiņas, tad Pircējam ir tiesības tos novērst ar trešo personu palīdzību, pieprasot no Pārdevēja visus ar to saistītos izdevumus, Pārdevējam ir pienākums tos apmaksāt 5 (piecu) darba dienu laikā, skaitot no dienas, kad tas no Pircēja ir saņēmis rēķinu par šajā Līguma punktā noteiktajiem izdevumiem.
5. **5. Līdzēju pienākumi un tiesības**
	1. Pārdevējs apņemas:

5.1.1. Līguma darbības laikā nekavējoši telefoniski un rakstiski brīdināt Pircēju par neparedzētiem apstākļiem, kādi radušies no Pircēja neatkarīgu iemeslu dēļ un kuru dēļ var tikt traucēta Līguma izpilde;

5.1.2. Preces izgatavot un piegādāt nevainojamā kvalitātē atbilstoši Tehniskajam piedāvājumam un finanšu piedāvājumam (pielikums Nr.1) un Tehniskajai specifikācijai (pielikums Nr.2), lai Pircējs pēc minēto Preču saņemšanas, uzstādīšanas varētu uzsākt to pilnīgu lietošanu.

5.1.3. iesniegt Pircēja kontaktpersonai Preču dokumentāciju (lietošanas noteikumus, instrukcijas u.c.).

* 1. Pārdevējs tam Līgumā noteikto saistību izpildi nav tiesīgs nodot trešajām personām bez Pircēja rakstiskas piekrišanas.
	2. Pircējs apņemas pieņemt Preces atbilstoši Līguma noteikumiem, ja Preces atbilst visām Līguma prasībām un norēķināties par izgatavotajām, piegādātajām, uzstādītajām Precēm atbilstoši Līguma noteikumiem.
1. **6. Garantijas**
	1. Preces garantijas termiņš tiek noteikts 12 (divpadsmit) mēneši, skaitot no dienas, kad Līdzēji vai to pilnvaroti pārstāvji ir parakstījuši Preču pavadzīmi - rēķinu.
	2. Pārdevējs un Pircējs Preču garantijas laikā rīkojās saskaņā ar Garantijas noteikumu aprakstu (pielikums Nr.3).
	3. Parakstot Līgumu Pārdevējs garantē un uzņemas jebkāda veida atbildību par to, ka Preces atbildīs visām Līguma un tā pielikumu prasībām, kā arī kvalitātes, drošības, u.c. prasībām, kuras ir noteiktas Latvijas Republikas normatīvajos aktos kā arī visām prasībām, kas noteiktas Eiropas Savienības normatīvajos aktos. Pārdevējs, parakstot Līgumu, apstiprina un piekrīt tam, ka Pārdevējs uzņemas atbildību pret Pircēju un trešajām personām par sekām, Pircējam un trešajām personām radītajiem zaudējumiem, ko var izraisīt vai ir izraisījusi Preces vai kāda tās daļas neatbilstība Līguma un tā pielikumu noteikumiem.
2. **7. Līdzēju mantiskā atbildība**
	1. Līgumā noteiktā samaksas termiņa nokavējuma gadījumā Pārdevējam ir tiesības pieprasīt Pircējam līgumsodu 0,5% dienā no Līgumcenas, taču kopumā ne vairāk kā 10 % no Līgumcenas.
	2. Līgumā noteikto Preču piegādes, uzstādīšanas nokavējuma gadījumā Pircējam ir tiesības pieprasīt Pārdevējam līgumsodu 0,5% dienā no Līgumcenas par katru nokavēto dienu, taču kopumā ne vairāk kā 10 % no Līgumcenas.
	3. Gadījumā, ja Pārdevējs kavē Preču defektu novēršanas un/vai maiņas termiņu, tad tas maksā Pircējam līgumsodu 25,00 EUR (divdesmit pieci euro) par katru kavējuma dienu. Aprēķinātie līgumsodi Pārdevējam ir jānomaksā 3 (trīs) darba dienu laikā, skaitot no dienas, kad Pārdevējs ir saņēmis no Pircēja rēķinu par šajā Līguma punktā noteikto līgumsodu.
	4. Gadījumā, ja Pārdevēja vainas dēļ, veicot Preču izgatavošanu, piegādi, uzstādīšanu tiek bojāta trešo personu un/vai Pircēja manta vai nodarīts kaitējums trešo personu un/vai Pircēja pārstāvju dzīvībai vai veselībai, tad visus radītos zaudējumus sedz Pārdevējs uz sava rēķina, kā arī Pārdevējs uzņemas visu atbildību par nodarījumu un tā radītajām sekām.
	5. Līgumsoda samaksa neatbrīvo Līdzējus no Līgumā noteikto saistību izpildes.
	6. Līdzēji vienojas, ka Pārdevējam, veicot Līgumā noteiktos maksājumus, ir tiesības, bez atsevišķa brīdinājuma izteikšanas Pārdevējam, ieturēt no tiem līgumsodus, kas Pārdevējam aprēķināti saskaņā ar Līgumu. Pircējam ir tiesības vienpusēji aprēķināt līgumsodu, iesniegt Pārdevējam līgumsoda rakstisku aprēķinu un paziņojumu par līgumsoda ieturēšanu no Līgumā noteiktā maksājuma.
3. **8. Strīdu izšķiršanas kārtība**
	1. Strīdus un domstarpības par Līgumu un tā izpildi, kas Līdzējiem var rasties Līguma darbības laikā, Līdzēji risina pārrunu ceļā.
	2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
4. **9. Atkāpšanās no Līguma**
	1. Pircējam ir tiesības vienpusēji atkāpties no Līgumu, rakstiski paziņojot par to Pārdevējam, gadījumos, ja Pārdevējs Preču piegādes termiņu (Līguma 3.1.1.apakšpunkts) kavē vairāk kā 3 (trīs) kalendārās dienas.
	2. Pircējam ir tiesības vienpusēji atkāpties no Līgumu, rakstiski paziņojot par to Pārdevējam, ja jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā.
	3. Pircējam ir tiesības vienpusēji atkāpties no Līgumu, rakstiski paziņojot par to Pārdevējam, gadījumos, ja Pārdevēja darbība tiek izbeigta vai pārtraukta.
	4. Pircējam ir tiesības vienpusēji atkāpties no Līgumu, rakstiski paziņojot par to Pārdevējam 3(trīs) kalendārās dienas iepriekš, ja Līgumu nav iespējams izpildīt, tādēļ, ka Pārdevējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
	5. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
	6. Gadījumā, ja Līdzēji no Līguma atkāpjas kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējam, kurš ir vainojams Līguma izbeigšanā, ir jāatlīdzina otram Līdzējam tiešie zaudējumi, izņemot negūto peļņu, kas tam rodas saistībā ar atkāpšanos no Līguma. Gadījumā, ja Līgums tiek izbeigts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 20% apmērā no Līgumcenas, saskaņā ar Pircēja sagatavotu rēķinu. Šajā Līguma punktā noteiktais līgumsods Pārdevējam ir jānomaksā 5 (piecu) darba dienu laikā, skaitot no dienas, kad Pārdevējs ir saņēmis šajā Līguma punktā noteikto Pircēja rēķinu, pārskaitot to uz Pircēja norādīto bankas norēķina kontu.
5. **Nepārvaramas varas apstākļi**
	1. Līdzēji tiek atbrīvoti no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. Par nepārvaramas varas apstākļiem atzīstami tādi no Līdzējiem neatkarīgi apstākļi, kurus Līdzēji nevarēja paredzēt un novērst saprātīgiem līdzekļiem. Pie ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas saprātīgai kontrolei un padara neiespējamu Līguma izpildi.
	2. Līdzējam, kas atsaucas uz nepārvaramas varas un/vai ārkārtējiem apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otrs Līdzējs 3 (trīs) dienu laikā no šo apstākļu iestāšanās brīža.
6. **11. Citi noteikumi**
	1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības.
	2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	3. Tiesības un pienākumi, kas izriet no Līguma, ir saistoši Līdzējiem un to tiesību un saistību pārņēmējiem, pilnvarniekiem.
	4. Atbildīgā persona par Līguma izpildes jautājumiem no Pircēja puses ir Dita Laure, tālruņa numurs 67800952, e-pasta adrese: dita.laure@sigulda.lv Pircējs pilnvaro kontaktpersonu parakstīt Preču pavadzīmi – rēķinu un defektu aktu.
	5. Kontaktpersona par Līguma izpildes jautājumiem no Pārdevēja puses ir \_\_\_\_\_\_\_\_\_\_\_\_\_\_\_\_\_\_\_\_\_ Pārdevējs pilnvaro kontaktpersonu parakstīt Preču pavadzīmi – rēķinu un defektu aktu.
	6. Līgums sagatavotos un parakstīts 2 (divos) autentiskos eksemplāros latviešu valodā uz \_\_\_ lapām, Līgumam ir 3 (trīs) pielikumi, kas ir Līguma neatņemamas sastāvdaļas. Viens Līguma eksemplārs Pārdevējam, otrs Pircējam. Abiem Līguma eksemplāriem ir vienāds juridisks spēks.

Pielikumā : 1. Tehniskais un detalizētais finanšu piedāvājums;

1. Tehniskā specifikācija;
2. Garantijas noteikumu apraksts.

**12. Līdzēju rekvizīti un paraksti**